stanford-oval/wikipedia huggingface dataset:
สมาพันธ์กรีฑาอเมริกากลางและแคริบเบียน

| --- | --- |
ก่อตั้ง: 1967
ประเภท: สหพันธ์กีฬา
สมาชิก  : 34 ชาติ + 5 สหพันธ์สังเกตการณ์
ภาษาทางการ : ภาษาอังกฤษ และ ภาษาสเปน
ประธาน:  อแลง ฌอง-ปิแอร์
สมาพันธ์กรีฑาอเมริกากลางและแคริบเบียน (อังกฤษ: Central American and Caribbean Athletic Confederation; CACAC) เป็นสมาพันธ์ที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติภายในภูมิภาคอเมริกากลางและแคริบเบียน การเป็นสมาชิกของสมาพันธ์เปิดให้สำหรับหน่วยงานกำกับดูแลระดับชาติของกีฬากรีฑาในประเทศหรือดินแดนใด ๆ ในภูมิภาคที่เป็นพันธมิตรกับกรีฑาโลก ประเทศอื่นอาจได้รับสถานะผู้สังเกตการณ์ และอาจได้รับอนุญาตให้แข่งขันในการแข่งขันชิงแชมป์แบบเปิด โดยได้รับอนุญาตจากสภา อย่างไรก็ตาม พวกเขาจะไม่มีสิทธิ์ลงคะแนนเสียงในสภาคองเกรส
สมาพันธ์กรีฑาอเมริกากลางและแคริบเบียน (CACAC) แตกต่างจาก สมาคมกรีฑาอเมริกาเหนือ อเมริกากลาง และแคริบเบียน (NACAC) ที่ก่อตั้งขึ้นภายหลังในปี ค.ศ. 1988 โดยเป็นหนึ่งในสมาคมพื้นที่อย่างเป็นทางการของกรีฑาโลก และยังรวมถึงสหพันธ์จากแคนาดาและสหรัฐ CACAC ถือว่า NACAC เป็นองค์กรแม่ และรัฐธรรมนูญของ CACAC กำหนดให้ผู้แทนพื้นที่ของกรีฑาโลกใน NACAC เป็นอดีตสมาชิกตามกฏหมาย
กีฬาฮอกกี้ในโอลิมปิกฤดูร้อน 2028

กีฬาฮอกกี้ในโอลิมปิกฤดูร้อน 2028 จะจัดแข่งขันในลอสแองเจลิส สหรัฐ มีกำหนดจัดขึ้นในเดือนกรกฎาคม ค.ศ. 2028 ที่สนามกีฬาดิกนิตี้เฮลท์
ธนิดา กาญจนวัฒน์

| ธนิดา กาญจนวัฒน์ |
| --- | --- |
ชื่อเกิด: ธนิดา กาญจนวัฒน์
เกิด: 16 กันยายน พ.ศ. 2527 (40 ปี) กรุงเทพมหานคร ประเทศไทย
อาชีพ: นักแสดง นางแบบ
ปีที่แสดง: พ.ศ. 2550–ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2550–2559)
ธนิดา กาญจนวัฒน์ (เกิด 16 กันยายน พ.ศ. 2527) ชื่อเล่น จินนี่  เป็นนักแสดงและนางแบบชาวไทย เริ่มเข้าสู่วงการบันเทิงในปี พ.ศ. 2548 เข้าร่วมประกวดมิสไทยแลนด์เวิลด์  เข้ารอบ 6 คนสุดท้าย หลังจากนั้นช่อง 3ได้ส่งเธอเป็นตัวแทนสาวไทยเชื้อสายจีน เข้าร่วมประกวด มิสไชนิสอินเตอร์เนชั่นแนล ปี 2006 ที่ เกาลูน ฮ่องกง ได้ตำแหน่งรองอันดับ 1 หลังจากนั้นจึงได้เซ็นสัญญาเป็นนักแสดงทางสถานีวิทยุโทรทัศน์ไทยทีวีสีช่อง 3 โดยรับบทเป็นนางเอกคู่กับ ณัฐพล ลียะวณิช สองเรื่องคือเรื่อง ยอดกตัญญู และ สุกี้ยากี้ หลังจากนั้นจึงได้รับบทรองและบทร้ายตามลำดับ ปัจจุบันหมดสัญญากับทางต้นสังกัดแล้วผันตัวเป็นนักแสดงอิสระ
จบการศึกษาระดับประถมจากโรงเรียนวัฒนาวิทยาลัย ระดับมัธยมศึกษาจากโรงเรียนอัสสัมชัญคอนแวนต์ ระดับปริญญาตรีสาขาการบัญชี คณะบริหารธุรกิจ มหาวิทยาลัยอัสสัมชัญ (เอแบค) และระดับปริญญาโท สาขาการจัดการวัฒนธรรม จุฬาลงกรณ์มหาวิทยาลัย เมื่อปี พ.ศ. 2553
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2550 |  ยอดกตัญญู  | พิมพ์ดาว |
| 2551 | นิมิตมาร | เต็มใจ |
| 2552 |  เพลิงพราย | อุ๋ม |
| 2552 |  ลูกสาวกำนัน | ผักบุ้ง / ผักตบ |
| 2552 | เทพธิดาปลาร้า | ร่วมฤดี |
| 2553 | เขยบ้านนอก | หนู |
| 2553 |  เจ้าสาวไร่ส้ม | แคทรีน่า |
| 2554 |  เทพธิดาปลาร้า ไห 2 | ร่วมฤดี |
| 2554 | รอยไหม | สรัญญา (รับเชิญ) |
| 2555 |  รักสุดปลายฟ้า | ชินานาฏ (ชีน่า) |
| 2555 | ท่านชายในสายหมอก | ลัดลดา (ลดา) |
| 2556 |  แรงปรารถนา | พราวพิไล (พราว) |
| 2556 | หลานสาวนายพล | เข็มทอง |
| 2556 | อันโกะ กลรักสตรอว์เบอร์รี่ | เมรี / แมรี่ |
| 2556 | ชาติเจ้าพระยา | เรไร (รับเชิญ) |
| 2556 |  ลูกหนี้ที่รัก | จีรสุดา |
| 2557 | กุหลาบซ่อนกลิ่น | วรรณพร |
| 2557 |  ทางเดินแห่งรัก | ลดา |
| 2558 | นางร้ายที่รัก  | ดวงแข |
| 2558 | เทพบุตรสุดเวหา | สาวิตรี (รับเชิญ) |
| 2559 | วัยแสบสาแหรกขาด  | เปรมมิกา / ครูปาล์ม |
| 2559 |  บุษบาหน้าตลาด  | ดรุณา |
| 2564 | คุณกระบือสื่อรัก | นก |
| 2564 |  สุกี้ยากี้  | ฮิเดโกะ |
| 2564 | บัวแล้งน้ำ | จิตพิสุทธ์ |
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
| ปี | เรื่อง | บทบาท |
| --- | --- | --- |
| 2560 | เพลิงรักไฟมาร | จินดา (ดา) |
รางวัล

รองอันดับ 1 มิสไชนิสอินเตอร์เนชั่นแนล ประจำปี 2006
มิวสิกวิดีโอ

ให้ใครมารักหน่อย ของ ตุ้ย AF3
ยอมจำนนฟ้าดิน ของ หญิง ธิติกานต์
แหล่งข้อมูลอื่น

ธนิดา กาญจนวัฒน์ ที่อินสตาแกรม
| ก่อนหน้า |  | ธนิดา กาญจนวัฒน์ |  | ถัดไป |
| --- | --- | --- | --- | --- |
| ประดับเดือน ณ ลำพูน |  | มิสไชนิสอินเตอร์เนชั่นแนลไทยแลนด์  (2549) |  | ปาริชาติ วิสุทธิพัฒน์ |
ภัทราพร หวัง

| ภัทราพร หวัง |
| --- | --- |
เกิด: 15 ธันวาคม พ.ศ. 2537 (29 ปี) กรุงเทพมหานคร
สัญชาติ: ไทย
ชื่ออื่น: เฟิร์ส
อาชีพ: นางแบบ, นางงาม
มีชื่อเสียงจาก: มิสอินเตอร์คอนติเนนตัล 2014 มิสอินเตอร์คอนติเนนตัลไทยแลนด์ 2014 มิสซูปราเนชันแนลไทยแลนด์ 2023
ส่วนสูง: 1.83 m (6 ft 0 in)
รางวัล: มิสแกรนด์ไทยแลนด์ 2014   (รองอันดับ 3 (มิสอินเตอร์คอนติเนนตัลไทยแลนด์ 2014) )   มิสอินเตอร์คอนติเนนตัล 2014   (ชนะเลิศ)   มิสยูนิเวิร์สไทยแลนด์ 2019   (Top 5)   มิสยูนิเวิร์สไทยแลนด์ 2022   (Top 11)  มิสซูปราเนชันแนลไทยแลนด์ 2023  (ชนะเลิศ)   มิสซูปราเนชันแนล 2023  (Top 24)
ภัทราพร หวัง หรือ เฟิร์ส นางแบบ และนางงามชาวไทยเชื้อสายไต้หวัน มีตำแหน่ง มิสอินเตอร์คอนติเนนตัล 2014 และ Top 5 มิสยูนิเวิร์สไทยแลนด์ 2019 และ ​Top 11 มิสยูนิเวิร์สไทยแลนด์ 2022 และ มิสซูปราเนชันแนลไทยแลนด์ 2023
ประวัติ

ภัทราพร หวัง (ชื่อเล่น: เฟิร์ส; เกิด: 15 ธันวาคม พ.ศ. 2537) ได้รับตำแหน่ง มิสอินเตอร์คอนติเนนตัล  2014
การศึกษา

จบการศึกษาระดับชั้นมัธยมศึกษา : โรงเรียนเตรียมอุดมศึกษาพัฒนาการ รัชดา
จบการศึกษาระดับชั้นปริญญาตรี : สาขาการจัดการธุรกิจด้านการบิน วิทยาลัยการท่องเที่ยวและการบริการ มหาวิทยาลัยรังสิต
จบการศึกษาอยู่ระดับชั้นปริญญาโท : การสื่อสารการตลาดและแบรนด์ คณะนิเทศศาสตร์ มหาวิทยาลัยธุรกิจบัณฑิตย์
การประกวด > มิสแกรนด์ไทยแลนด์ 2014

เฟิร์สเข้าร่วมประกวดเวทีมิสแกรนด์ไทยแลนด์ 2014 และได้รับตำแหน่งมิสอินเตอร์คอนติเนนตัลไทยแลนด์ 2014 จากการประกวด
การประกวด > มิสอินเตอร์คอนติเนนตัล 2014

เฟิร์สเป็นตัวแทนประเทศไทยในการประกวดมิสอินเตอร์คอนติเนนตัล ปี 2014 ณ ประเทศเยอรมนี เมื่อวันที่ 4 ธันวาคม พ.ศ. 2557 เฟิร์ส มิสอินเตอร์คอนติเนนตัลไทยแลนด์ 2014 สามารถคว้าตำแหน่งมิสอินเตอร์คอนติเนนตัล 2014 เป็นคนแรกของประเทศไทย และเป็นคนที่ 43 ของโลก โดยตำแหน่งรองชนะเลิศอันดับ 1 ได้แก่ คิวบา และ ฟิลิปปินส์ ได้รับตำแหน่งรองชนะเลิศอันดับ 2 ตามลำดับ
การประกวด > มิสยูนิเวิร์สไทยแลนด์ 2019

เฟิร์สเข้าร่วมประกวดเวทีมิสยูนิเวิร์สไทยแลนด์ 2019 และเธอสามารถผ่านเข้ารอบ 5 คนสุดท้าย
การประกวด > มิสยูนิเวิร์สไทยแลนด์ 2022

เฟิร์สเข้าร่วมประกวดเวทีมิสยูนิเวิร์สไทยแลนด์ 2022 และเธอสามารถผ่านเข้ารอบ 11 คนสุดท้าย
การประกวด > มิสซูปร้าเนชันแนลไทยแลนด์ 2023

เฟิร์สเข้าร่วมประกวดเวทีมิสซูปราเนชันแนลไทยแลนด์ 2023 และเธอสามารถคว้ารางวัลชนะเลิศได้เป็นตัวแทนสาวไทยไปประกวดเวทีมิสซูปราเนชันแนล 2023ที่ประเทศโปแลนด์
การประกวด > มิสซูปราเนชันแนล 2023

เฟิร์สเป็นตัวแทนสาวไทยเข้าร่วมประกวดมิสซูปราเนชันแนล 2023 ที่ประเทศโปแลนด์ เธอสามารถเข้ารอบ 24 คนสุดท้ายและได้รางวัลชุดประจำชาติยอดเยี่ยม
ผลงาน > มิวสิกวิดีโอ

| ปี | เพลง | ศิลปิน | แสดงร่วม |
| --- | --- | --- | --- |
| 2560 | ชุดใหญ่ | แจ๊ส ชวนชื่น | เฟิร์ส - ภัทราพร หวัง, โบว์ - บุญญาณี สังข์ภิรมย์, เฟิร์น - ณัฐชยกานต์ ปากหวาน, พลอยทราย - รวิสรา สวยสมเรียม |
แหล่งข้อมูลอื่น

ภัทราพร หวัง (เฟิร์ส) - มิสแกรนด์ไทยแลนด์ 2014
ภัทราพร หวัง ที่อินสตาแกรม
| ก่อนหน้า> รางวัลและความสำเร็จ | รางวัลและความสำเร็จ | ภัทราพร หวัง> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| แพรววณิชยฐ์ เรืองทอง |  |  มิสซูปราเนชันแนลไทยแลนด์  (2023) |  | TBA |
|  อิคาเตรีนา เพลกโฮวา |  | มิสอินเตอร์คอนติเนนตัล  (2014) |  |  วาเลนตินา ราซุโลวา |
| กีรติกา สว่างแจ้ง |  |  มิสอินเตอร์คอนติเนนตัลไทยแลนด์  (2014) |  | บุญญาณี สังข์ภิรมย์ |
| กีรติกา สว่างแจ้ง |  |  รองอันดับ 3 มิสแกรนด์ไทยแลนด์  (2014) |  | ชลธิชา อิ่มจรรยา |
กีฬาระบำใต้น้ำในโอลิมปิกฤดูร้อน 2028

กีฬาระบำใต้น้ำในโอลิมปิกฤดูร้อน 2028 จะจัดแข่งขันในลอสแองเจลิส สหรัฐ มีกำหนดจัดขึ้นในเดือนกรกฎาคม ค.ศ. 2028 ที่สนามที่ดินศูนย์การประชุมลองบีช
มีการเปลี่ยนแปลงสำคัญหลายประการในโปรแกรมระบำใต้น้ำสำหรับโอลิมปิกฤดูร้อน 2024 ที่กรุงปารีสครั้งก่อน เพื่อเสริมสร้างความพยายามของทั้งโอลิมปิกในการบรรลุความเท่าเทียมทางเพศและความหลากหลายอย่างกว้างขวางในหมู่ประเทศต่าง ๆ ในกระบวนการคัดเลือก เมื่อวันที่ 7 ตุลาคม ค.ศ. 2022 กีฬาทางน้ำโลก (ซึ่งในขณะนั้นเป็น FINA) เห็นด้วยกับคะแนนเสียงเกือบ 99 เปอร์เซ็นต์ในการแก้ไขกฎกีฬาระบำใต้น้ำระหว่างปี 2022 ถึง 2025 เช่น การจัดทีมผสม 8 คน (เดิมเป็นรายการทีมหญิง) โดยมีจำนวนชายสูงสุด 2 คนในทีม
ริสา หงษ์หิรัญ

| ริสา หงษ์หิรัญ |
| --- | --- |
เกิด: 16 ธันวาคม พ.ศ. 2512 (54 ปี) ประเทศไทย
สัญชาติ: อเมริกัน-ฟิลิปปินส์
อาชีพ: นักธุรกิจ พิธีกร ผู้ดำเนินรายการ นางแบบ นักแสดง
ตำแหน่ง: นักธุรกิจ พิธีกร นักแสดง
รางวัล: รองมิสไทยแลนด์เวิลด์ อันดับ ๑  ปี พ.ศ. ๒๕๓๑
เว็บไซต์: http://www.beckyrussell.com
ริสา หงษ์หิรัญ หรือ เบคกี้ รัสเซลล์ (Becky Russell) ชื่อจริง รมิดา รัสเซลล์ มณีเสถียร ชื่อเล่น เบคกี้ ประธานเจ้าหน้าที่บริหารสายงานสื่อสารองค์กร และกรรมการบริหาร บริษัท ไอ.ซี.ซี.อินเตอร์เนชั่นแนล จำกัด (มหาชน) กรรมการบริษัท ฟาร์อีสท์ เฟมไลน์ ดีดีบี จำกัด (มหาชน) นักแสดง นางแบบ พิธีกร อดีตสาวแพรว   และรองมิสไทยแลนด์เวิลด์ อันดับ 1 ในปี พ.ศ. 2531 (1988) โดยมิสไทยแลนด์เวิลด์ปีนั้นคือ ปภัสรา ชุตานุพงษ์ เจ้าของแบรนด์ Becky Russell (เบคกี้ รัสเซลล์)
ประวัติ

ริสา หงษ์หิรัญ เป็นลูกครึ่งอเมริกัน-ฟิลิปปินส์ เกิดและเติบโตที่ประเทศไทย
การศึกษา

ริสา หงษ์หิรัญ จบการศึกษาระดับประถมศึกษาจากโรงเรียนไผทอุดมศึกษา ต่อมาได้ศึกษาระดับมัธยมศึกษาตอนต้นและตอนปลายจากโรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี คณะบริหารธุรกิจ มหาวิทยาลัยอัสสัมชัญ และปริญญาโท สาขาวิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย
ปัจจุบันกำลังศึกษา หลักสูตรปริญญาดุษฎีบัณฑิต สาขาพัฒนศึกษา ภาควิชานโยบาย การจัดการและความเป็นผู้นำทางการศึกษา คณะครุศาสตร์ จุฬาลงกรณ์มหาวิทยาลัย และหลักสูตรวิทยาศาสตรมหาบัณฑิต สาขาวิชาวิทยาการชะลอวัยและฟื้นฟูสุขภาพ มหาวิทยาลัยธุรกิจบัณฑิตย์
ผลงาน > ละครโทรทัศน์

๒๕๓๓ โก๋ตี๋กี๋หมวย ช่อง 3 สถาพร นาควิลัย, ตรีรัก รักการดี, มณีนุช เสมรสุต, ศานติ สันติเวชกุล, ริสา หงษ์หิรัญ, อานนท์ สุวรรณเครือ
๒๕๓๖ คนละโลก ช่อง 5 ยุรนันท์ ภมรมนตรี, ปรียานุช บานประดับ, ริสา หงษ์หิรัญ
๒๕๓๖ เหลี่ยมลูกไม้  ช่อง 9 ยุรนันท์ ภมรมนตรี, แสงระวี อัศวรักษ์, สุธิตา เกตานนท์, ภาณุเดช วัฒนสุชาติ, ริสา หงษ์หิรัญ, นิสา วงศ์วัฒน์
๒๕๔๐ สวรรค์ยังมีชั้น ช่อง 5 ยุรนันท์ ภมรมนตรี, อภิชาติ หาลลำเจียก, ริสา หงษ์หิรัญ
๒๕๖๒ กลับไปสู่วันฝัน ช่อง พีพีทีวี ปิยธิดา มิตรธีรโรจน์, กฤษฎา พรเวโรจน์, ธนา สุทธิกมล, กวี ตันจรารักษ์, สิรินาถ สุคันธรัต, ริสา หงษ์หิรัญ
ผลงาน > ภาพยนตร์

2534 ผ่าปืน 91 รับบทนำหญิงคู่กับฉัตรชัย เปล่งพานิช
2545 เกิร์ลเฟรนด์ 14 ใสกำลังเหมาะ รับบท แม่ของนุ้ย
ผลงาน > ละครเวที

๒๕๕๕ หลังคาแดง
ผลงาน > พิธีกร

มิสยูนิเวิร์สไทยแลนด์ 2563 ร่วมกับ ปิยะวัฒน์ เข็มเพชร
ผลงาน > รายการโทรทัศน์

รายการเคาะกระทะ
รางวัลที่ได้รับ

๒๕๕๘ บุคคลดีเด่นด้านสังคม ในงานเทียนส่องใจ ประจำปี ๒๕๕๘ ศูนย์วิจัยโรคเอดส์ สภากาชาดไทย
๒๕๕๘ แม่ดีเด่นวันนี้ กรุงเทพมหานคร
๒๕๓๑ รองมิสไทยแลนด์เวิลด์ อันดับ ๑
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 2 (เหรียญเงิน)
อัสตร้าหลงจักรวาล

| --- | --- |
อัสตร้าหลงจักรวาล
彼方のアストラ (Kanata no Asutora)
ชื่อภาษาอังกฤษ: Astra Lost in Space
แนว: บันเทิงคดีแนววิทยาศาสตร์
มังงะ
เขียนโดย: เค็นตะ ชิโนฮาระ
สำนักพิมพ์: ชูเอชะ
สำนักพิมพ์ภาคภาษาอังกฤษ: อเมริกาเหนือ วิซมีเดีย
ในเครือ: จัมป์คอมิกส์พลัส
นิตยสาร: โชเน็งจัมป์พลัส
กลุ่มเป้าหมาย: โชเน็ง
วางจำหน่ายตั้งแต่: พฤษภาคม 2559 – ธันวาคม 2560
จำนวนเล่ม: 5
อนิเมะโทรทัศน์
กำกับโดย: อันโด มาซาโอมิ
เขียนบทโดย: ไคโฮ โนริมัตสึ
ดนตรีโดย: มาซารุ โยโกยามะ โนบุอากิ โนบุซาวะ
สตูดิโอ: Lerche
เครือข่าย: เอที-เอกซ์, โตเกียวเอ็มเอกซ์, ทีวีเอ, เคบีเอส, ซัน, บีเอส11
ฉาย:  3 กรกฎาคม 2562  – ปัจจุบัน
ตอน: 9 (รายชื่อตอน)
อัสตร้าหลงจักรวาล (ญี่ปุ่น: 彼方のアストラ; โรมาจิ: Kanata no Asutora; อังกฤษ: Astra Lost in Space) เป็นมังงะชุดสัญชาติญี่ปุ่นที่เขียนและวาดภาพประกอบโดยเค็นตะ ชิโนฮาระ เริ่มเผยแพร่ผ่านทางเว็บไซต์และแอปที่ชื่อโชเน็งจัมป์พลัส ของสำนักพิมพ์ชูเอชะ ในระหว่างเดือน พฤษภาคม พ.ศ. 2559 ถึง ธันวาคม พ.ศ. 2560 โดยได้รับการจัดพิมพ์เป็นหนังสือรวมเล่มทั้งหมด 5 เล่ม ต่อมาได้รับการดัดแปลงเป็นอนิเมะที่ผลิตโดยลาร์ก เริ่มออกฉายทางโทรทัศน์เมื่อวันที่ 3 กรกฎาคม พ.ศ. 2562
สื่อ > มังงะ

มังงะได้เริ่มเผยแพร่ในเดือน พฤษภาคม พ.ศ. 2559 ผ่านทางเว็บไซต์และแอปที่ชื่อโชเน็งจัมป์พลัส ของสำนักพิมพ์ชูเอชะ จนถึงเดือน ธันวาคม พ.ศ. 2560 ได้มีการเผยแพร่บทสุดท้าย โดยได้รับการจัดพิมพ์เป็นหนังสือเล่มรวมทั่งหมด 5 เล่ม
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  4 กรกฎาคม 2559 | 978-4-08-880843-7 | TBA | — |
| 2 |  4 พฤศจิกายน 2559 | 978-4-08-880869-7 | TBA | — |
| 3 |  4 เมษายน 2560 | 978-4-08-881065-2 | TBA | — |
| 4 |  4 สิงหาคม 2560 | 978-4-08-881144-4 | TBA | — |
| 5 |  2 กุมภาพันธ์ 2561 | 978-4-08-881314-1 | TBA | — |
สื่อ > อนิเมะ

ได้มีประกาศดัดแปลงคานาตะ โนะ อัสตราในรูปแบบอนิเมะโทรทัศน์ในวันที่ 5 กุมภาพันธ์ พ.ศ. 2562 ซึ่งจะแอนิเมชันโดยลาร์ก, กำกับโดยอันโด มาซาโอมิ, เขียนบทโดยไคโฮ โนริมัตสึ, ออกแบบตัวละครโดยเคโกะ คุโรซาวะ, ดนตรีโดยมาซารุ โยโกยามะและโนบุอากิ โนบุซาวะ เริ่มออกอากาศในวันที่ 3 กรกฎาคม พ.ศ. 2562 ทางช่อง เอที-เอกซ์, โตเกียวเอ็มเอกซ์, ทีวีเอ, เคบีเอส, ซัน, และบีเอส11 ในตอนแรกเป็นตอนพิเศษได้ออกอากาศหนึ่งชั่วโมงเต็ม
การตอบรับ

มังงะได้รับการจัดอันดับที่สามในหนังสือคู่มือโคโนะ มังงะ กะ ซูโก้ย! ของสำนักพิมพ์ทาการาจิมาชะ ในฉบับปี พ.ศ. 2562 และได้ชนะรางวัลมังงะไทโชครั้งที่ 12
กีฬาสควอชในโอลิมปิกฤดูร้อน

| กีฬาสควอชในโอลิมปิกฤดูร้อน |
| --- | --- |
สัญลักษณ์กีฬาสควอช
รายการ: 2 (ชาย: 1; หญิง: 1)
การแข่งขัน
 1896  1900  1904  1908  1912  1920   1924  1928  1932  1936  1948  1952 1956  1960  1964  1968  1972  1976 1980  1984  1988  1992  1996  2000 2004  2008  2012  2016  2020  2024 
  ผู้ที่ได้รับเหรียญรางวัล 
กีฬาสควอชในโอลิมปิก ถูกบรรจุครั้งแรกในโอลิมปิกฤดูร้อน 2028 โดยจัดเป็นประเภทชนิดกีฬาตัวเลือก ก่อนหน้านี้สควอชถูกปฏิเสธจากกีฬาโอลิมปิกสี่ครั้งติดต่อกัน
มีความตั้งใจที่จะเสนอกีฬาสควอชเพื่อจัดแข่งขันในโอลิมปิกฤดูร้อน 2032
ภูมิหลัง

สควอชเป็นชนิดกีฬาหลักในการแข่งขันกีฬาหลากหลายประเภท เช่น เอเชียนเกมส์, กีฬาเครือจักรภพ และเวิลด์เกมส์ ได้รับการยอมรับให้เป็นกีฬาสาธิตในโอลิมปิกเยาวชนฤดูร้อน 2018
ศักดา ดาดวง

| ศักดา ดาดวง |
| --- | --- |

เกิด: 13 มกราคม พ.ศ. 2508 (59 ปี) ประเทศไทย
ศิษย์เก่า: มหาวิทยาลัยเชียงใหม่ มหาวิทยาลัยโตเกียว
อาชีพทางวิทยาศาสตร์
สาขา: สาขาวิชาเภสัชเวทและพิษวิทยา คณะเภสัชศาสตร์ (Division of Pharmacognosy and Toxicology, Faculty of Pharmaceutical Sciences)
สถาบันที่ทำงาน: มหาวิทยาลัยขอนแก่น (Khon Kaen University, Thailand)
 
ศาสตราจารย์ ศักดา ดาดวง (Professor Dr. Sakda Daduang) (เกิด 13 มกราคม พ.ศ.  2508) เป็นนักวิจัยนักชีวเคมีและอาจารย์ชาวไทยที่มีความเชี่ยวชาญและผลงานการวิจัยในด้านชีวเคมี (Biochemistry), อณูชีววิทยา (Molecular Biology) และพิษวิทยา ท็อกซินวิทยา (toxicology, toxinology) ได้รับรางวัลรางวัลนักวิจัยดีเด่น นักวิจัยระดับทอง จากมหาวิทยาลัยขอนแก่น ประจำปี 2564 และยังเป็นนักแปลหนังสือความรู้เกี่ยวกับวิทยาศาสตร์เป็นฉบับการ์ตูนอีกด้วย
ประวัติ

ศาสตราจารย์ ดร.ศักดา ดาดวง ถือกำเนิดเมื่อวันพุธที่ 13 มกราคม พ.ศ. 2508 ที่จังหวัดศรีสะเกษ บิดา นายอนันต์ ดาดวง, มารดา นางสงัด ดาดวง (สกุลเดิม ศรีธัญรัตน์), มีพี่น้อง 4 คน คือ นางวิไลวรรณ เตชะสุข, นายสนั่น ดาดวง, นายประพันธ์ ดาดวง และนายศักดา ดาดวง
ศ.ดร.ศักดา สำเร็จการศึกษาชั้นประถมศึกษาปีที่ 4 จากโรงเรียนอนุบาลศรีสะเกษ, ชั้นประถมศึกษาปีที่ 7 โรงเรียนวัดพระโต, มัธยมศึกษาปีที่ 5 (มศ.5 รุ่นสุดท้าย) โรงเรียนศรีสะเกษวิทยาลัย สำเร็จการศึกษาระดับปริญญาตรีคณะเภสัชศาสตร์ มหาวิทยาลัยเชียงใหม่ เกียรตินิยมอันดับหนึ่งเหรียญทอง, ปริญญาโทสาขา Agricultural Science (Biochemistry) จากมหาวิทยาลัยโตเกียว และปริญญาเอกในสาขา Applied Biological Chemistry จากมหาวิทยาลัยโตเกียว ด้วยทุนรัฐบาล (กระทรวงวิทยาศาสตร์และเทคโนโลยี) เฟส 1 รับทุนตั้งแต่ 2533-2540
หลังสำเร็จการศึกษาระดับปริญญาเอก ศ.ดร.ศักดา ดาดวง ได้เข้าบรรจุรับราชการในตำแหน่งอาจารย์สาขาวิชาชีวเคมี คณะวิทยาศาสตร์ มหาวิทยาลัยขอนแก่น ต่อมาได้ตำแหน่งวิชาการเป็นผู้ช่วยศาสตราจารย์ ระดับ 6 สาขาวิชาชีวเคมี รองศาสตราจารย์ ระดับ 9 สาขาชีวเคมี คณะวิทยาศาสตร์ มหาวิทยาลัยขอนแก่น จากนั้นได้ย้ายไปยังคณะเภสัชศาสตร์ มหาวิทยาลัยขอนแก่น สังกัดสาขาวิชาเภสัชเวทและพิษวิทยา คณะเภสัชศาสตร์ มหาวิทยาลัยขอนแก่นและได้รับพระมหากรุณาธิคุณโปรดเกล้าโปรดกระหม่อมขึ้นเป็นศาสตราจารย์ ในสาขาวิชาชีวเคมี ตั้งแต่วันที่ 25 กันยายน 2561 โดยประกาศในราชกิจจานุเบกษา เล่ม 138 ตอนพิเศษ 35ง หน้า 24
ศ.ดร.ศักดา ดาดวง สมรสกับ รศ.ดร.จุรีรัตน์ ดาดวง (สกุลเดิม ปู่อาจ) (Associate Professor Dr. Jureerut Daduang) มีบุตรธิดา 3 คน คือ นายจุลศักดิ์ ดาดวง (Mr.Jullasak Daduang) นายจิระศักดิ์ ดาดวง (Mr.Jirasak Daduang) และ น.ส.จิรัศฎา ดาดวง (Miss Jirassada Daduang)
ผลงานในฐานตีพิมพ์ระดับนานาชาติ

มี Publication ปรากฏในฐานข้อมูล ISI web of Science 96 รายการ
มี Publication ปรากฏในฐานข้อมูล Pubmed 89 รายการ
มี Publication ปรากฏในฐานข้อมูล Scopus 130 รายการ
มีค่า H-index = 30 และมีจำนวน citation = 2078 ในฐานข้อมูล Scopus
รางวัล

พ.ศ. 2564 รางวัลนักวิจัยดีเด่น นักวิจัยระดับทอง มหาวิทยาลัยขอนแก่น
พ.ศ. 2562 รางวัลศิษย์เก่าดีเด่น ประเภทวิชาการ คณะเภสัชศาสตร์ มหาวิทยาลัยเชียงใหม่
พ.ศ. 2557 รางวัลนักวิจัยดีเด่น นักวิจัยระดับเงิน มหาวิทยาลัยขอนแก่น
พ.ศ. 2547 รางวัลดีเยี่ยม สาขาวิชาวิทยาศาสตร์ชีวภาพ
งานเขียน

แมงป่องช้าง  (พ.ศ. 2547)
ชีวเคมีของโปรตีนในน้ำพิษของสัตว์พิษในไฟลัมสัตว์ขาปล้อง (อาร์โทรพอด) และการประยุกต์ใช้ (พ.ศ. 2561)
บทความวิชาการ

พิษแมงป่อง  (พ.ศ. 2552)
Screening of plants containing Naja naja siamensis cobra venom inhibitory activity using modified ELISA technique (Analytical Biochemistry )
Current advances in ant venom proteins causing hypersensitivity reactions in the Asia-Pacific region. (Molecular Immunology)
Characterization of the allergen Sol gem 2 from the fire ant venom, Solenopsis geminata. (The Journal of Venomous Animals and Toxins including Tropical Diseases)
Identification, expression and characterization of the recombinant Sol g 4.1 protein from the venom of the tropical fire ant Solenopsis geminata. (The Journal of Venomous Animals and Toxins including Tropical Diseases)
งานแปลหนังสือ

เคมีพื้นฐาน ฉบับการ์ตูน
DNA ฉบับการ์ตูน
ตารางธาตุ ฉบับการ์ตูน
สารพิษในชีวิตประจำวัน ฉบับการ์ตูน
118 ธาตุเคมีฉบับการ์ตูน
ภูมิคุ้มกัน บอดี้การ์ดส่วนตัว
คู่มือวิทย์ฉบับการ์ตูน : อุณหพลศาสตร์เคมี
สอนเก่ง สอนเป็น
37 C สุขภาพดี ชะลอวัย ไกลความอ้วน
บริหารนิ้ววันละ 5 นาที ยืดอายุสมองและสุขภาพ
Vitamins & Minerals : กินอย่างไรให้สุขภาพดี
เซียนตรรกะ อัจฉริยะสมองซีกซ้าย
โภชนาการต้านมะเร็ง : Cancer & Nutritional Immunology
รู้จักและเข้าใจ เลือด สิ่งมหัศจรรย์ในร่างกายเรา
Biotechnology เทคโนโลยีมหัศจรรย์เพื่อชีวิต
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ชีวประวัติงานวิจัย
Google Scholar Citation: Sakda Daduang
น้ำส้มสายชู

Balsamic vinegar น้ำส้มสายชูแดงและขาว
น้ำส้มสายชูที่บรรจุขวดรวมกับเครื่องเทศและสมุนไพร
น้ำส้มสายชู เป็นของเหลวที่ได้จากกระบวนการหมัก มีองค์ประกอบหลักคือกรดน้ำส้ม (กรดอะซิติก) น้ำส้มสายชูทั่วไปมีความเข้มข้นของกรดตั้งแต่ 4% ถึง 8% โดยปริมาณ และอาจสูงถึง 18% หากเป็นน้ำส้มสายชูที่ได้จากการดอง น้ำส้มสายชูหมักโดยธรรมชาติยังมีกรดชนิดอื่น ๆ ในปริมาณเล็กน้อย เช่น กรดทาร์ทาริก และ กรดซิตริก  มนุษย์รู้จักการผลิตและใช้น้ำส้มสายชูมาตั้งแต่สมัยโบราณ  น้ำส้มสายชูเป็นองค์ประกอบสำคัญของอาหารยุโรป อาหารเอเชีย และตำรับอาหารอื่น ๆ และยังสามารถนำมากำจัดคราบได้อีกด้วย
คำว่า "vinegar" มาจากคำในภาษาอังกฤษ-ฝรั่งเศส vin egre แปลว่าไวน์ที่เปรี้ยว
น้ำส้มสายชูเป็นองค์ประกอบสำคัญของอาหารยุโรป อาหารเอเชีย และตำรับอาหารอื่นๆ น้ำส้มสายชู (Vinegar)เป็นของเหลวที่ได้จากกระบวนการหมัก คำว่า vinegar มาจากคำว่า vin aigre เป็นภาษาฝรั่งเศส แปลว่า ไวน์เปรี้ยว เพราะน้ำส้มสายชู ในสมัยเริ่มต้นได้จากการหมักทำให้ได้กรดน้ำส้ม (actetic acid) ซึ่ง มีคุณสมบัติที่ให้รสเปรี้ยว เพราะไม่มีพิษต่อร่างกายประเภทของน้ำส้มสายชูนั้นแบ่งออกเป็น 3 ชนิด ได้แก่น้ำส้มสายชูหมัก คือน้ำส้มสายชูที่ได้จากการหมัก เมล็ดธัญพืช เช่น ข้าว ข้าวโพด ผลไม้ เช่น สับปะรด แอปเปิล หรือ น้ำตาล กากน้ำตาล (molass)น้ำส้มสายชูกลั่น เป็นผลิตภัณฑ์ที่ได้จากการนำเอทธิลอัลกอฮอล์กลั่นเจือจาง มาหมักกับเชื้อน้ำส้มสายชู หรือเมื่อหมักแล้วนำไปกลั่น หรือได้จากการนำน้ำส้มสายชูหมักมากลั่น น้ำส้มสายชูกลั่นจะต้องมีลักษณะใส ไม่มีตะกอน และมีปริมาณกรดน้ำส้มไม่น้อยกว่า 4%น้ำส้มสายชูเทียม เป็นผลิตภัณฑ์ที่ได้จากการนำเอากรดน้ำส้ม ซึ่งสังเคราะห์ขึ้นทางเคมี เป็นกรดอินทรีย์มีฤทธิ์เป็นกรดอ่อนมีความเข้มข้นประมาณ 95% มาเจือจางจนได้ปริมาณกรด 4-7% ลักษณะใส ไม่มีสี กรดน้ำส้มที่นำมาเจือจางจะต้องมีความบริสุทธิ์สูงจึงเหมาะสมที่จะนำมาเป็นอาหารได้ส่วนคำว่า "น้ำส้มสายชู" ซึ่งเป็นคำไทยนั้น น่าจะมาจากหลักฐานที่ว่า เมื่อหลายพันปี ที่ผ่านมา ประเทศจีนเข้าใจเทคนิคของการหมักน้ำส้มสายชูจากธัญพืช ในหนังสือโจว หลี่ ประพันธ์โดยโจวกง เมื่อปี ค.ศ.1058 นั้นได้บันทึกถึงการหมักน้ำส้มสายชู และสมัยชุนชิวจ้านกว๋อ ปรากฏว่ามีโรงกลั่นน้ำส้มสายชูแล้ว หนังสือบันทึกวิชาการสำคัญ ฉีหมินเย่าซู（齊民要術） ได้กล่าวไว้ว่า “ชู่ 醋” คือน้ำส้มสายชูจีนในปัจจุบัน ในสมัยโบราณเขียนคำว่าชื่อ “ชู่” 醋 ได้อีกว่า “ 酢” หรือ “醯” และได้บันทึกขั้นตอนของการหมักน้ำส้มสายชูอย่างละเอียด นักประวัติศาสตร์นามว่าห่าวซู่โหว(郝樹候) ได้สำรวจที่ไท้เอวี๋ยน และพบว่าก่อนค.ศ.479 เมื่อตั้งเมืองจิ้นหยาง（晉陽）แล้วก็มีผู้คนทำน้ำส้มสายชูจีน คนถิ่นอื่นจึงเรียกคนซานซีว่า “เหล่าซีเอ๋อร์（老醯兒）”คำว่า “ซี-醯” ซึ่งเป็นเสียงพ้องของคำว่า “ชู่-醋” อักษรในสมัยโบราณการนำอักษรชู่โบราณมาเรียกคนซานซีนั้น สะท้อนถึงเวลาที่เก่าแก่และคนจำนวนมากในการหมักน้ำส้มสายชูจีน ในประวัติศาสตร์ ด้วยเหตุนี้จึงกล่าวได้ว่า ซานซีเป็นแหล่งกำเนิดของการหมักน้ำส้มสายชูของจีน และประวัติของการหมักน้ำส้มสายชูอย่างน้อยก็มีอายุมากกว่า 2,480 ปี จึงเป็นที่น่าเข้าใจได้ว่า คำว่า "น้ำส้ม" มาจากรสชาติที่เปรี้ยว และคำว่า "สายชู" น่าจะมาจากแหล่งกำเนิดคือ "ซานซี" หรือ "ซานชู่" จนมาเป็นคำว่า "น้ำส้มซานชู่" หรือ "น้ำส้มสายชู"
เกษรา วัฒนสังข์

| เกษรา วัฒนสังข์ |
| --- | --- |
เกิด: 6 พฤศจิกายน พ.ศ. 2539 (28 ปี) เกษรา วัฒนสังข์  นนทบุรี ประเทศไทย
สัญชาติ: ไทย
ส่วนสูง: 1.70 เมตร (5 ฟุต 7 นิ้ว)
อาชีพ: นางงาม, นักแสดง
ปีที่แสดง: 2561 – ปัจจุบัน
ผลงานเด่น: โฉมเฉิดฉาย – สี่ไม้คาน (2562)   อรวรรณ – จากศัตรูสู่หัวใจ (2563)   ปริมลดา – สามีชั่วคืน (2565)   กระแต – หุบพญาเสือ (2565)   เภตรา - รักแท้แซ่บหลาย (2566)
สังกัด: ช่อง 7 เอชดี (2561 – ปัจจุบัน)
เกษรา วัฒนสังข์ ชื่อเล่น ใบเฟิร์น,เฟิร์น เป็นนักแสดง และนางแบบชาวไทยในสังกัดช่อง 7 เอชดี เป็นผู้ครองตำแหน่งไทยซุปเปอร์โมเดลคอนเทสต์ 2018
ประวัติ

เกษรา วัฒนสังข์ (ชื่อเล่น ใบเฟิร์น,เฟิร์น) เกิดที่จังหวัดนนทบุรี เป็นนางแบบ นักแสดง และเป็นผู้ครองตำแหน่งรางวัลชนะเลิศ เวทีการประกวดไทยซุปเปอร์โมเดลคอนเทสต์ 2018 จากการประกวดรอบตัดสินเมื่อวันที่ 30 มีนาคม พ.ศ. 2561 ณ ห้องบางกอกคอนเวนชันเซ็นเตอร์ ศูนย์การค้าเซ็นทรัลพลาซา ลาดพร้าว ปัจจุบันเกษรากำลังศึกษาปริญญาตรี มหาวิทยาลัยราชภัฏสวนสุนันทาสาขาการจัดการอุตสาหกรรมท่องเที่ยวและบริการ
เกษราเริ่มเข้าสู่วงการบันเทิงไทยได้รับโอกาสเข้าร่วมการประกวดจากเวทีการประกวดไทยซุปเปอร์โมเดลคอนเทสต์ 2018 พร้อมได้รับรางวัลพิเศษอีก 2 ตำแหน่ง ได้แก่ รางวัลโฟโตจินิค โมเดล และ รางวัลสาวมั่นใจ ใส่ใจสุขภาพ และเงินสดรางวัล 5 แสนบาท เมื่อวันที่ 30 มีนาคม พ.ศ. 2561 เมื่อในปี 2561 เกษราได้ลงนามสัญญาเป็นนักแสดงในสังกัดสถานีช่อง 7 เอชดีปัจจุบัน
เมื่อในปี 2562 เกษรามีผลงานละครเรื่อง สี่ไม้คาน และเป็นที่รู้จักกันในบทบาท โฉมเฉิดฉาย ได้รับโอกาสร่วมแสดงละครเรื่องนี้และเป็นการพลิกบทบาทเป็นนางร้ายชิมลางละครเรื่องแรกขณะที่รอออกอากาศ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2562 | มัจจุราชฝึกหัด | สมหญิง |
| 2562 | สี่ไม้คาน | โฉมเฉิดฉาย |
| 2563 | จากศัตรูสู่หัวใจ | อรวรรณ / อรฤดี |
| 2563 | เจาะเวลาหาผู้ใหญ่ | แมว |
| 2565 | นางสาวส้มหล่น | จุฑารัตน์ (จูน) |
| 2565 | สามีชั่วคืน | ปริมลดา (ปริม) |
| 2565 | หุบพญาเสือ | กระแต |
| 2566 | รักแท้แซ่บหลาย | เภตรา |
| 2566 | เพลิงไพร | มิ้น |
| 2567 | คุณแม่แก้ขัด | เอมอร (อร) |
|  | เมืองเเก้ว |  |
|  | พรหมพยศ | จำเรียง |
|  | ดุจจันทร์ดั้นเมฆ | ตวงทอง |
แหล่งข้อมูลอื่น

เกษรา วัฒนสังข์ ที่อินสตาแกรม
สมัย ปานอินทร์

| สมัย ปานอินทร์ |
| --- | --- |
เกิด: สมหมาย อินทร์คชสาร พ.ศ. 2483 ประเทศไทย
เสียชีวิต: 23 พฤศจิกายน พ.ศ. 2542 (อายุ 59 ปี) เรือนจำกลางบางขวาง อำเภอเมืองนนทบุรี จังหวัดนนทบุรี ประเทศไทย
สาเหตุเสียชีวิต: ประหารชีวิตด้วยการยิง
ชื่ออื่น: เอียง  พิศสมัย เจ้าแม่ล็อก 4
มีชื่อเสียงจาก: เป็นนักโทษประหารหญิงคนสุดท้ายที่ถูกประหารชีวิตด้วยการยิงเป้าโดยประเทศไทย
ส่วนสูง: 164 cm (5 ft 5 in)
สถานะทางคดี: ถูกประหารชีวิต

พิพากษาลงโทษฐาน: ผลิต นำเข้า หรือส่งออกยาเสพติดให้โทษประเภทที่ 1 เพื่อจำหน่าย
บทลงโทษ: ประหารชีวิต
คู่หู: นางสมใจ ทองโอ   นางมาลี เดชาภิรมย์   นายอรุณศักดิ์ หงษ์สร้อยคำ   ด.ช.เล็ก (นามสมมุติ)
วันที่ถูกจับ: 30 มิถุนายน พ.ศ. 2537
จำคุกที่: ทัณฑสถานหญิงกลาง
 
สมัย ปานอินทร์ ( พ.ศ. 2483 - 23 พฤศจิกายน พ.ศ. 2542) เป็นผู้ต้องโทษประหารชีวิตหญิงคนที่ 3 ของประเทศไทย ในความผิดฐานจำหน่ายเฮโรอีน โดยเป็นนักโทษประหารหญิงคนสุดท้ายที่ถูกประหารชีวิตด้วยการยิงเป้าในประเทศไทย โดยเธอเป็นผู้หญิงคนแรกที่ถูกประเทศไทยประหารชีวิตในรอบ 20 ปีหลังจากกิ่งแก้ว ลอสูงเนินถูกประหารชีวิตในปี พ.ศ. 2522 และยังเป็นบุคคลแรกที่ถูกประหารชีวิตในความผิดเกี่ยวกับยาเสพติดซึ่งถูกตัดสินโดยศาล ไม่ใช่คำสั่งพิเศษ